smcproject/ml-wiki-sentences huggingface dataset:
യാത്രക്കാരെയും, ചരക്കുകൾ, വാഹനങ്ങൾ എന്നിവയെയും പുഴ , തടാകം , കായൽ തുടങ്ങിയ ജലാശയങ്ങളിലൂടെ ഇരു കരകളിലേക്കും കയറ്റി ഇറക്കുന്ന പ്രവർത്തനത്തെയാണ് കടത്ത് ( Ferry ) എന്നു വിളിക്കുന്നത്.
കടത്തിനുപയോഗിക്കുന്ന കടവുകൾക്കും കടത്ത് എന്നു പേരുണ്ട്.
കുറച്ചു കൂടി വിപുലമായ അർഥത്തിൽ ജലാശയങ്ങൾക്കു മുകളിലൂടെ യാത്രക്കാരെയും ചരക്കുകൾ, വാഹനങ്ങൾ എന്നിവയെയും വഹിച്ചുകൊണ്ടു പോകുന്ന ചെറുദൂര വിമാന കടത്തുകളെയും ഈ നിർ‌‌വചനത്തിൽ ഉൾപ്പെടുത്താവുന്നതാണ്.
വിവിധയിനം കടത്തുവാഹനങ്ങൾ ഗേറ്റ്വേ ഒഫ് ഇന്ത്യ യ്ക്കു മുമ്പിലുള്ള ഫെറി സെർ‌‌വ്വീസ്
കടത്തിനുപയോഗിക്കുന്ന വാഹനങ്ങൾ തരത്തിലും വലിപ്പത്തിലും വൈവിധ്യമുള്ളവയാണ്.
യാത്രക്കാരെ പുഴ കടത്തൻ ഉപ്യോഗിക്കുന്ന ചെറു തോണികൾ , പായ്‌‌വഞ്ചികൾ എന്നിവ തുടങ്ങി, തീവണ്ടികൾ കടത്തുന്നതിന് ഉപയോഗിക്കുന്ന വലിയ മോട്ടോർ ബോട്ടുകൾ വരെ ഇതിലുൾപ്പെടുന്നു.
ബോട്ടുകൾ, ചങ്ങാടങ്ങൾ, ഹോവർക്രാഫ്റ്റുകൾ, പൊൺടൂൺപാലങ്ങൾ (pontoon bridges) എന്നിവയെല്ലാം കടത്തിനുപയോഗപ്പെടുത്തി വരുന്നു.
വിമാനങ്ങളും കടത്തുകൾക്കായി പ്രയോജനപ്പെടുത്തുന്നുണ്ട്.
പുരാതനകാലം മുതൽ ഒരു പാൺടൂൺ ഫെറി ഇംഗ്ലണ്ട്
അതിപുരാതന കാലം മുതൽ ആരംഭിച്ച കടത്ത് സമ്പ്രദായം ആധുനിക കാലഘട്ടത്തിലും നിലനിൽക്കുന്നു.
വീതിയുള്ള ജലാശയങ്ങൾക്കു കുറുകെ പാലങ്ങൾ നിർമ്മിക്കുവാനോ, അല്ലെങ്കിൽ, അവകൾക്കടിയിലൂടെ തുരങ്കങ്ങൾ നിർമ്മിക്കുവാനോ എൻജിനീയർമാർ പ്രാപ്തരാകുന്നതുവരെ കടത്തു മാത്രമായിരിക്കും ജലാശയങ്ങളെ തരണം ചെയ്യുവാനുള്ള ഏകമാർഗം.
പുഴകളാലും മറ്റു ജലാശയങ്ങളാലും വേർപെട്ടു കിടന്ന അമേരിക്കയിൽ അദ്യകാലത്തു നിരവധി കടത്തുകൾ ആവശ്യമായിരുന്നു.
ആദ്യകാലങ്ങളിൽ ചെറിയ വഞ്ചികളായിരുന്നു കടത്തുവാഹനങ്ങൾ.
പിന്നീട് പായ്‌‌വഞ്ചികളും പരന്ന ബാർജുകളും (barges) ഉപയോഗിച്ചു തുടങ്ങി.
തുടർന്നു മോട്ടോർ ഘടിപ്പിച്ച വഹനങ്ങൾ ഉപയോഗത്തിൽ വന്നു.
കുതിരകളെ വലിപ്പിക്കുന്ന കടത്തുവാഹനങ്ങളും ഉണ്ടായിരുന്നു.
തോണിയുമായി ബന്ധിച്ച് ഒരു കയറ് , പ്രത്യേക പരിശീലനം നൽകിയിട്ടുള്ള കുതിരകളെ ഉപയോഗിച്ച് ഒരു തൂണിൽ ചുറ്റിയാണ് തോണിയെ കരയിലേക്കു വലിച്ചടുപ്പിച്ചിരുന്നത്.
യാന്ത്രികശക്തിയും ഇതിനുപയോഗിച്ചിരുന്നു.
ആവിയന്ത്രങ്ങൾ പ്രചാരത്തിൽ
ക്രമേണ പാലങ്ങൾ പണിയാൻ തുടങ്ങി.
ആവിയന്ത്രങ്ങൾ പ്രചാരത്തിൽ വന്നു.
ആവിയന്ത്രം ഉപയോഗിച്ചു പ്രവർത്തിപ്പിച്ച കടത്തുബോട്ട് അമേരിക്കയിൽ ആദ്യമായി ഏർപ്പെടുത്തിയത് 1790-ൽ ജോൺ ഫിലിപ്പ് ആയിരുന്നു.
ഡിലാവർ (Dilaware) നദിയിൽ ആയിരുന്നു ഇത് ആദ്യമായി പരീക്ഷിച്ചത്.
ക്രോസ്ചാനൽ ഫെറി കേബിൾ ഫെറി
ഒന്നാം ലോകയുദ്ധകാലത്ത് ഇംഗ്ലണ്ടും ഫ്രാൻസും തമ്മിൽ ഒരു പ്രത്യേക കടത്ത് മൂലം ബന്ധിക്കപ്പെടുകയുണ്ടായി.
ക്രോസ്ചാനൽ ഫെറി എന്നാണിതറിയപ്പെട്ടിരുന്നത്.
സൈനികാവശ്യങ്ങൾക്കുവേണ്ടി ഏർപ്പെടുത്തിയ ഈ കടത്തിൽ ലോക്കോമോട്ടീവുകൾ‌‌വരെ കൊണ്ടുപോയിരുന്നു.
ഡീസൽ ട്രെയിനുകൾ സ്ലീപ്പിങ്, കാറുകൾ യ്ത്രക്കാർക്കുള്ള കോച്ചുകൾ എന്നിവ ബാൾട്ടിക് കടലിലൂടെ നടത്തുന്ന ഒരു സർ‌‌വീസ് ഡാനിഷ് സ്റ്റേറ്റ് രെയിൽ‌‌വേ നടത്തിവരുന്നു.
ജപ്പാനിലെ പല ദ്വീപുകളും തീവണ്ടിക്കടത്തുകൾ മൂലം ബന്ധിക്കപ്പെട്ടിട്ടുണ്ട് അമേരിക്കയും ക്യൂബയും തമ്മിലുമുണ്ട് തീവണ്ടികൾ കടത്തുന്ന ഒരു ഫെറിസർ‌‌വീസ്.
കേരളത്തിന്റെ കടൽത്തീരം ഫുഡ് ഫെറി ബൽജിയം
കേരളത്തിന്റെ കടൽത്തീരം നിരവധി ജലാശയങ്ങളാൽ വേർതിരിക്കപ്പെട്ടതും നദീമുഖങ്ങളാൽ ഛേദിക്കപ്പെട്ടതുമാണ്.
അക്കാരണത്താൽ അമേരിക്കയുടെ തീരങ്ങളോട് ഇതിനു സാമ്യമുണ്ട്.
അതുകൊണ്ട് അനേകം കടത്തുകൾ ഇവിടെയും ആവശ്യമായി വന്നിട്ടുണ്ട്.
ദ്വീപുകളായി ഒറ്റപ്പെട്ടുകിടക്കുന്ന കരപ്രദേശങ്ങളും ഇവിടെയുണ്ട്.
പാലങ്ങളുടെ നിർമിതിയോടെ കടത്തുകളുടെ എണ്ണം ഇന്നു കുറഞ്ഞുകൊണ്ടാണിരിക്കുന്നത്.
പക്ഷേ, നിലവിലുള്ള കടത്തുകളുടെ എണ്ണം നോക്കുമ്പോൾ പാലങ്ങൾ മൂലം ബന്ധിക്കപ്പെട്ട പ്രദേശങ്ങൾ തുലോം കുറവാണ്.
ജലാശയത്തിനക്കരെയിക്കരെ യാത്രക്കാരെ മാത്രം കടത്തുന്ന കറ്റത്തുകൾ വേറെയും നിരവധിയുണ്ട്.
സാധാരണയായി ചെറിയ വള്ളങ്ങളോ തോണികളോ ആണിതിനുപയോഗിക്കുന്നത്.
വാഹനങ്ങൾ കടത്തേണ്ടതായി വരുമ്പോൾ ചങ്ങാടങ്ങൾ ഘടിപ്പിച്ച മോട്ടോർബോട്ടുകൾ ഉപയോഗിക്കുന്നു.
രണ്ടു വഞ്ചികൾക്കു മുകളിൽ കുറുകെ പലകകൾ പാകി ഉണ്ടാക്കിയ ഒരു തട്ടും അതിനെ വലിച്ചുകൊണ്ടു പോകുന്നതിനായി വള്ളത്തോടു ചേർത്തു ബന്ധിച്ചിട്ടുള്ള മോട്ടോർ ബോട്ടുമാണ് ഇത്തരം ചങ്ങാടങ്ങൾക്ക് വേണ്ടത്.
ഏറ്റവും ഇറക്കവുമുള്ള പുഴകളിലും സമുദ്രതടങ്ങളിലും സമയം, കാലങ്ങൾ മാറുന്നതനുസരിച്ച് ജലനിരപ്പു വ്യത്യാസപ്പെടുന്നതുകൊണ്ട് കടത്തുവാഹനങ്ങൾ അടുക്കുവാൻ വിവിധ നിരപ്പുകളിലുള്ള സജ്ജീകരണങ്ങൾ ആവശ്യമാണ്.
കേരളത്തിലെ പ്രധാന കടത്തുകൾ
ചമ്രവട്ടം-- പുതുപൊന്നാനി , കോട്ടപ്പുറം --വില്യാപ്പിള്ളി, അഴീക്കോട് --മുനമ്പം, വൈപ്പിൻ -- ഫോർട്ട് കൊച്ചി , എറണാകുളം --ബോൾഗാട്ടി എന്നിങ്ങനെ പ്രധാനപ്പെട്ടതും അത്രതന്നെ പ്രാധാന്യമില്ലാത്തതുമായ നിരവധി കടത്തുകൾ കേരളത്തിൽ ഉണ്ട്.
യാത്രക്കാരെ പുഴ കടത്തുവാന്നുപയോഗിക്കുന്ന സാധാരണ തോണികൾ പ്രവർത്തിക്കുന്ന ചെറു കടത്തുകളും നിരവധിയുണ്ട്.
കന്യാകുമാരിയിൽ നിന്ന് വിവേകാനന്ദപ്പാറയിലേക്കും അവിടെ നിന്നു തിരിച്ചും യാതക്കാരെ കൊണ്ടുപോകുന്നതിനുള്ള കടത്ത് വിനോദസഞ്ചാരികൾക്ക് ഒരനുഗ്രഹമാണ്.
ഇന്ത്യാവൻ‌‌കരയും ലക്ഷദ്വീപുകളും തമ്മിലുള്ള കപ്പൽസർ‌‌വീസ് പ്രാധാന്യമേറിയ മറ്റൊരു കടത്ത് സർ‌‌വിസാണ്.
കേരളത്തിലെ കടത്തുകളും ജലാശയങ്ങളും വിനോദസഞ്ചാരികളെ അത്യധികം ആകർഷിക്കുന്ന തരത്തിലുള്ളവയാണ്.
പല കടത്തുകളിലും ടൂറിസവികസനകോർപ്പറേഷൻ സുഖപ്രദമായ യാത്രാസൗകര്യങ്ങളുള്ള ജലവാഹനങ്ങൾ ഏർപ്പെടുത്തിയിട്ടുള്ളത് സഞ്ചാരികളെ ആകർഷിക്കാൻ പര്യാപ്തമായിട്ടുണ്ട്.
അവലംബം ↑ http://www.experiencefestival.com/ferry_-_types_of_ferries Ferry - Types of ferries ↑ http://www.bridgesonthetyne.co.uk/oldfer.html OTHER OLD TYNE FERRIES ↑ http://www.sdmaritime.org/steam-ferry-berkeley/ Archived 2010-07-07 at the Wayback Machine An 1898 steam ferryboat from San Francisco Bay ↑ http://www.visitfrance.co.uk/channel_ferries.cfm Archived 2009-03-10 at the Wayback Machine Channel Ferry Ports linking England and France ↑ http://www.latinamericanpost.com/index.php?mod=seccion secc=34 conn=5378 Archived 2009-01-17 at the Wayback Machine New Cuban escape route: via Mexico ↑ http://www.notoiletpaper.com/articles/79/1/Cochin---The-Queen-of-the-Arabian-Sea/Page1.html Archived 2010-04-21 at the Wayback Machine Cochin - The Queen of the Arabian Sea ↑ http://www.business-standard.com/india/news/gmb-aims-to-take-ro-ro-ferry-service-upto-kerala/367357/GMB aims to take RO-RO ferry service upto Kerala പുറംകണ്ണികൾ Images of Ferry services.
http://www.globalsecurity.org/military/facility/guantanamo-bay.htm http://www.seat61.com/Cuba.htm http://ibnlive.in.com/news/67yrolds-ferry-service-connects-kerala-villagers-to-city/53769-3.html%5Bപ്രവർത്തിക്കാത്ത+കണ്ണി%5D
ഇലുമ്പി ഇംഗ്ലീഷ് വിലാസം https://ml.wikipedia.org/wiki/Averrhoa_bilimbi
പുളിമരം- തായ് തടിയിലും പുളി ഉണ്ടായിരിക്കുന്നതും കാണാം
ഏകദേശം 20 മീറ്റർ വരെ ഉയരത്തിൽ വളരുന്ന ഒരു സസ്യമാണ് ഇലുമ്പി .
ഇംഗ്ലീഷ്: Bilimbi; ശാസ്ത്രീയനാമം: Averrhoa bilimbi .
ഇരുമ്പൻപുളി, ഓർക്കാപ്പുളി, പിലിമ്പി, പുളിഞ്ചിയ്ക്ക, ചെമ്മീൻപുളി, ചിലുമ്പിപ്പുളി (ചിലുമ്പിയ്ക്ക), കാച്ചിപ്പുളി എന്നീ പേരുകളിലും‍ അറിയപ്പെടുന്നു.
കസർഗോഡ് ഭാഗങ്ങളിൽ കോയക്കപ്പുുളി എന്നും അറിയപ്പെടുന്നുണ്ട്.
സാധാരണയായി ഇവ അല്പം ഉയരം വന്നാൽ ശാഖകളായി പിരിയുകയും വിസ്താരത്തിൽ പടർന്നുവളരുകയും ചെയ്യും.
ഈ സസ്യത്തിന്റെ കായ് പച്ചക്കറിയായി ഉപയോഗിക്കുന്നു.
ഇതിന്റെ തടിയിൽ കുലകളായി തിങ്ങിനിറഞ്ഞ് കായ്ക്കുന്ന ഫലങ്ങൾ കൂടുതലായി തെക്കൻ കേരളത്തിൽ കുടമ്പൂളിക്കും വാളൻപുളിക്കും പകരമായി മീൻ കറിയിലും ഈ കായ്കൾ പച്ചക്ക് അച്ചാറിടുന്നതിനും ഉപയോഗിക്കുന്നു.
ജനനം ഇന്ത്യോനേഷ്യയിലെ മോളുക്കാസ് ദ്വീപിലാണ്‌ , എങ്കിലും ലോകത്തിലെ എല്ലായിടത്തും കാണപ്പെടുന്നു.
പ്രത്യേകിച്ചും ഉഷ്ണമേഖലാകാലാവസ്ഥയുള്ള പ്രദേശങ്ങളിൽ കാണപ്പെടുന്നു.
കണ്ണൂർ മേഖലയിൽ ബുളുമ്പി എന്നും പറയപ്പെടുന്നു പേരിനു പിന്നിൽ
ബിലിംബിം (Bilimbim) എന്ന പോർത്തുഗീസ് പദത്തിൽ നിന്നാണീ പേരുണ്ടായത്.
മലയൻ ഭാഷയിലെ ബാലെംബിങ്ങിൽ നിന്നാണ്‌ പോർത്തുഗീസ് പേരുണ്ടായത്.
വിത്താണ്‌ പ്രധാന നടീൽ വസ്തു.
മാതൃവൃക്ഷത്തിന്റെ ചുവട്ടിൽ വിത്ത് വീണ്‌ മുളക്കുന്ന തൈകളോ നഴ്സറിയിൽ നിന്നും ലഭിക്കുന്ന തൈകളോ നടുന്നതിനായ് ഉപയോഗിക്കാം.
ഏകദേശം 1മീറ്റർ നീളത്തിലും അതേ വീതിയിലും‍ ആഴത്തിലും ( 1X1X1) എടുക്കുന്ന കുഴികളിൽ ഏകദേശം 1 വർഷം പ്രായമുള്ള തൈകൾ , കുഴികളിൽ നാലിൽ മൂന്ന് ഭാഗം മേൽമണ്ണും ഒരു ഭാഗം പച്ചിലവളവും ചേർത്ത് നിറച്ചതിനുശേഷം നടാം.
നല്ലതുപോലെ വളരുന്നതിനും കായ് ലഭിക്കുന്നതിനും നനക്കുകയും പുതയിടുകയും ചെയ്യേണ്ടത് അത്യാവശ്യമാണ്‌.
മഴക്കാലമാകുന്നതോടെ പുതിയ കിളിർപ്പുകളും പൂക്കളും ഉണ്ടാകുന്നു.
പൂക്കൾ‍ കുലകളായി മരത്തിന്റെ ചില്ലകളിലും തടിയിലും ഉണ്ടാകുന്നു.
ഈ പൂക്കൾ സ്വപരാഗണം മൂലം കായകളായി മാറുകയും ചെയ്യുന്നു.
ഇലുമ്പിയിൽ ഔഷധഗുണം ഉള്ളത് ഇലയിലും കായയിലുമാണ്‌.
തൊലിപ്പുറത്തെ ചൊറിച്ചിൽ , നീർവീക്കം , തടിപ്പ്, വാതം , മുണ്ടിനീര്‌ , വിഷജന്തുക്കളുടെ കടിമൂലമുണ്ടാകുന്ന മുറിവ് എന്നിവയ്ക്ക് ഇലകൾ അരച്ച് കുഴമ്പ് രൂപത്തിലാക്കി തേയ്ക്കുന്നതിന്‌ ഉപയോഗിക്കുന്നു.
ഇതിന്റെ കായ്കൾക്ക് പുളിരസമാണ്‌ ഉള്ളത്.
തുണികളിൽ പറ്റുന്ന തുരുമ്പ് പോലെയുള്ള കറകൾ മാറ്റുന്നതിന്‌ ഇലുമ്പിപ്പുളിയുടെ നീര്‌ ഉപയോഗിക്കുന്നു.
കൂടാതെ പിത്തളപ്പാത്രങ്ങളിലെ ക്ലാവ് കളയുന്നതിനായും ഇലുമ്പിയുടെ നീര് ഉപയോഗിക്കുന്നു.
ഇലുമ്പി കായ് മുറിക്കാതെ ഉപ്പിലിട്ട് നാല്‌ ദിവസം കഴിഞ്ഞ്‌ ആ ലായനി കാൽ ഗ്ലാസ്സ് എടുത്ത്‌ നേർപ്പിച്ച് കുടിക്കുന്നത്‌ രക്തത്തിലെ കൊഴുപ്പ് കുറയാൻ സഹായിക്കുന്നു.
ഇരുമ്പൻപുളി കൊണ്ടുള്ള വൈനും രക്തത്തിലെ കൊഴുപ്പ് കുറയ്ക്കാൻ ഉത്തമം.
രക്തസമ്മർദ്ദം കുറയ്ക്കുന്നതിനു ഇലുമ്പിപ്പുളി കഴിക്കുന്നത് നല്ലതാണെന്ന് നാട്ടറിവുണ്ട്.
ഇലുമ്പിയുടെ നീര് കൂടിയ അളവിൽ കഴിക്കുമ്പോൾ അതിൽ വൻ തോതിൽ അടങ്ങിയിരിയ്ക്കുന്ന ഓക്സാലിക് ആസിഡ് വൃക്കയിൽ അടിഞ്ഞ് വൃക്ക തകരാറിൽ ആവുന്നത് റിപ്പോറ്ട്ട് ചെയ്തിട്ടുണ്ട്.
ഉപയോഗങ്ങൾ ഇലുമ്പി കായ്
പാചകത്തിൽ പുളിക്ക് പകരമായി ഉപയോഗിക്കുന്നു.
കൂടാതെ അച്ചാറിടുന്നതിനും ഉപയോഗിക്കുന്നു.
മീൻ വെട്ടി കഴുകുമ്പോൾ ഇലുമ്പി പുളി മുറിച്ചിട്ടാൽ മീനിലെ ഉളുമ്പ് എളുപ്പം മാറിക്കിട്ടും.
അച്ചാറുണ്ടാക്കാനും, മീൻ കറിയിൽ സാധാരണ പുളിക്ക് പകരമായും ഇലുമ്പിപുളി ഉപയോഗിക്കുന്നു.
ക്ലാവ്, തുണികളിലെ തുരുമ്പ് കറ എന്നിവ കളയാൻ ഇലുമ്പി പുളിയുടെ നീര് നല്ലതാണ്.
ചിത്രശാല ചിത്രങ്ങൾ മരത്തിൽ മുഴകൾപോലെ ഉണ്ടാകുന്നത് സാധാരണമാണ് ഇലുമ്പൻ പുളി ഇരുമ്പൻപുളി കായ്കൾ ഇലുമ്പിയുടെ പൂവ്‌ പൂവ് പൂക്കൾ കായ് കൾ പുളിഞ്ചിയുടെ ഒരു കായ് ഇതും കാണുക തോടമ്പുളി അവലംബം അലങ്കാര വൃക്ഷങ്ങൾ- ജി.എസ്‌.
ഉണ്ണികൃഷ്ണൻ നായർ, കേരള ഭാഷാ ഇൻസ്റ്റിറ്റ്യൂട്ട്‌ Linnaeus, C. 1753.
Species Plantarum 1 : 428.
ഇലുമ്പി in the Germplasm Resources Information Network (GRIN) , US Department of Agriculture Agricultural Research Service.
പുറത്തേക്കുള്ള കണ്ണികൾ വിക്കിസ്പീഷിസിൽ Averrhoa bilimbi എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Averrhoa bilimbi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കടൽക്കാട ഇംഗ്ലീഷ് വിലാസം https://ml.wikipedia.org/wiki/Curlew_sandpiper
Calidris ferruginea – MHNT
Calidris ferruginea എന്ന ശാസ്ത്രനാമത്തിലറിയപ്പെടുന്ന പക്ഷിയാണ് കടൽക്കാട / കടൽക്കാടയുടെ ഇംഗ്ലീഷിലുള്ള പേര് curlew sandpiper എന്നാണ്.
ഇവ ആർട്ടിക് , സൈബീരിയയിലെ തുണ്ട്ര പ്രദേശങ്ങളിൽ പ്രജനനം നടത്തുന്നു.
വിവരണം ദേശാടനം നടത്തുന്ന കുഞ്ഞുങ്ങൾ
ഡൻലിനേക്കാൾ കുറച്ചു വലിയതാണ്.
19.5-21 സെ.
പക്ഷെ ഡൻലിന്റെ കൊക്കിനേക്കാൾ നീണ്ട വളഞ്ഞ കൊക്കാണ് ഇവയ്ക്ക്.
തണുപ്പുകാലത്ത് മങ്ങിയ ചാര നിറം മുകളിലും വെള്ള അടിയിലും.
പുരികത്തിന് വെള്ള നിറം.
3-4 മുട്ടകൾ നിലത്തുള്ള കൂട്ടിൽ മുട്ടകളിടുന്നു, അധികവും സൈബീരിയയിൽ.
പ്ര ജനനത്തിനു ശേഷം ഇവ തെക്കേ ആഫ്രിക്ക , ആസ്ത്രേലിയ , ഇന്ത്യ എന്നിവിടങ്ങളിലേക്ക് ദേശാടാനം നടത്തുന്നു.
പ്രജനന സ്ഥലത്തുനിന്നും 15000 കി.
അകലെയുള്ള തെക്കെ ആഫ്രിക്കയാണ് ദേശാടാനത്തിൽ ഈ പക്ഷിയുടെ തെക്കേ അറ്റത്തെ അതിര്.
ഇവ പ്രാണികളേയും മറ്റു നട്ടെല്ലില്ലാത്ത ജീവികളേയും ഭക്ഷിക്കുന്നു.
ഇന്ത്യയിൽ നിന്ന് With red-necked stint , Manly Marina, SE Queensland, Australia അവലബം Hayman, Marchant and Prater, Shorebirds ISBN 0-395-37903-2 Mullarney, Svensson, Zetterstrom and Grant, Collins Bird Guide ISBN 0-00-219728-6 Thomas, Gavin H.; Wills, Matthew A. Székely, Tamás (2004): A supertree approach to shorebird phylogeny.
BMC Evol.
4 : 28.
doi : 10.1186/1471-2148-4-28 PMID 15329156 PDF fulltext Archived 2016-04-11 at the Wayback Machine Supplementary Material de Villiers, M S(ed).
"Birds and Environmental Change: building an early warning system in South Africa".
SANBI, Pretoria.
ISBN 978-0-620-45305-9 പുറത്തേയ്ക്കുള്ള കണ്ണികൾ Curlew sandpiper - Species text in The Atlas of Southern African Birds .
Pictures of curlew sandpiper Avibase Identification article on autumn curlew sandpipers Archived 2007-11-29 at the Wayback Machine Ageing and sexing (PDF; 1.4 MB) by Javier Blasco-Zumeta Gerd-Michael Heinze Archived 2014-12-02 at the Wayback Machine വിക്കിസ്പീഷിസിൽ Calidris ferruginea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Wikimedia Commons has media related to Calidris ferruginea .
ജുവൈരിയ്യ ഇംഗ്ലീഷ് വിലാസം https://ml.wikipedia.org/wiki/Juwayriya_bint_al-Harith
ജുവൈരിയ്യ ബിന്ത് അൽ ഹാരിത് (Arabic: جويرية بنت الحارث‎ , english: Juwayriya bint al-Harith ജനനം. 608) ഇസ്‌ലാമിക പ്രവാചകനായ മുഹമ്മദിന്റെ 12 ഭാര്യമാരിൽ ഒരാളായിരുന്നു.
ബനൂ മുസ്തലിക് ഗോത്രനേതാവയ അൽ ഹാരിത് ഇബ്നു അബിദിരാർ ആയിരുന്നു അവരുടെ പിതാവ്.
മുസ്‌ലിംകളും ബനൂ മുസ്തലിക് ഗോത്രവും തമ്മിലുണ്ടായ യുദ്ധത്തിൽ മുസ്‌ലിംകൾ വിജയിച്ച്പ്പോൾ യുദ്ധത്തടവുകാരുടെ കൂട്ടത്തിൽ ഉൾപ്പെട്ടിരുന്ന ജുവൈരിയ്യയുടെ ആദ്യ ഭർത്താവ് മുസ്തഫ ഇബ്നു സഫ്‌വാൻ ആ യുദ്ധത്തിൽ മരണപ്പെട്ടിരുന്നു.
മുഹമ്മദിന്റെ അനുയായിയായിരുന്ന താബിത് ഇബ്നു ഗൈസിന്റെ യുദ്ധമുതൽ വിഹിതത്തിൽ ഉൾപ്പെട്ടിരുന്ന അവർക്ക് ഉന്നതകുലജാതയായിരുന്നതിനാൽ ഒരു അടിമയുടെ ജീവിതം നയിക്കുക എന്നത് ആലോചിക്കാൻ പോലും കഴിയുമായിരുന്നില്ല.
അതിനാൽ അവർ നേരിട്ട് നബിയോട് മോചനത്തിനപേക്ഷിക്കുകയും അദ്ദേഹം അത് അംഗീകരിക്കുകയും ചെയ്തു.
അതിനെത്തുടർന്നാണ് നബി അവരെ വിവാഹം കഴിക്കുന്നത്.
അവലംബം Alfred Guillaume, The Life of Muhammad: A Translation of Ibn Ishaq's Sirat Rasul Allah, p. 490-493.
Mahmood Ahmad Ghadanfar, Great Woman of Islam, p.108-109.
മൈമൂന ബിൻത് അൽഹാരിത് ഇംഗ്ലീഷ് വിലാസം https://ml.wikipedia.org/wiki/Maymuna_bint_al-Harith
മൈമൂന ബിൻത് അൽഹാരിത് അറബിക്: ميمونه بنت الحارث‎) ( 594 – 674) ഇസ്‌ലാമിക പ്രവാചകനായ മുഹമ്മദിന്റെ 12 ഭാര്യമാരിൽ ഒരാളാണ്.
ബുറാഹ് എന്ന അവരുടെ യഥാർത്ഥനാമം മുഹമ്മദ് ആണ് മൈമൂന എന്നാക്കി മാറ്റിയത്.
അസ്മ ബിൻ‌ത് ഉമൈസ് , പിന്നീട് അബൂബക്കറിന്റെ ഭാര്യയായ സൽമ ബിൻ‌ത് ഉമൈസ് , ഹംസ ഇബ്നു അബ്ദുൽ മുത്തലിബ് എന്നിവർ അവളുടെ അർദ്ധസഹോദരങ്ങളും ലുബാബ , ഇസ്സ എന്നിവർ പൂർണ്ണ സഹോദരങ്ങളും ആണ്.
നേരത്തേ മരണപ്പെട്ടതും നബിയുടെ മറ്റൊരു ഭാര്യയായതുമായിരുന്ന സൈനബ് ബിൻത് ഖുസൈമ അവരുടെ അർദ്ധസഹോദരിയാണ്.
ജഗതി എൻ.കെ. ആചാരി ഇംഗ്ലീഷ് വിലാസം https://ml.wikipedia.org/wiki/Jagathy_N.
K._Achary
മലയാളത്തിലെ ഒരു നാടക അഭിനേതാവും രചയിതാവുമായിരുന്നു ജഗതി എൻ.കെ. ആചാരി (1924–1997) എന്ന ജഗതി കൃഷ്ണവിലാസത്തിൽ നാരായണൻ കൃഷ്ണൻ ആചാരി.
മലയാളചലച്ചിത്രങ്ങളിലും ഇദ്ദേഹം പ്രവർത്തിച്ചിരുന്നു.
മലയാളചലച്ചിത്രനടനായ ജഗതി ശ്രീകുമാർ അദ്ദേഹത്തിന്റെ മകനാണ്.
1924 മെയ് 7ന് ജനിച്ചു.
അച്ഛൻ: നാരായണാചാരി.
അമ്മ: പൊന്നമ്മാൾ.
ജഗതി ഗവ.
യു പി സ്കൂൾ, കിള്ളിപ്പാലം സ്കൂൾ, നാഗർകോവിൽ, തിരുവനന്തപുരം യുണിവേഴ്സിറ്റിക്കോളേജ്, എറണാകുളം ലോക്കോളേജ് എന്നിവിടങ്ങളിലായി അദ്ദേഹം വിദ്യാഭ്യാസം പൂർത്തിയാക്കി.
തിരുവിതാംകൂർ കൊട്ടാരത്തിലെ ജോലിയ്ക്കിടയിൽ ലൈബ്രറിയിലെ പുസ്തകങ്ങളും ചരിത്രരേഖകളും വായനയുടെ ലോകത്തേക്കുള്ള വാതായനമൊരുക്കി.
ആകാശവാണിയിൽ സ്ക്രിപ്റ്റെഴുത്ത്, പ്രോഗ്രാം എക്സിക്യൂട്ടിവ്, അസിസ്റ്റന്റ് സ്റ്റേഷൻ ഡയറക്ടർ ഇങ്ങനെ നീളുന്നു ആ കർമ്മകാണ്ഡം.
പെൻഷൻ എന്ന നാടകത്തിലൂടെയായിരുന്നു ആകാശവാണിയിൽ തുടക്കം കുറിച്ചത്.
അനവധി നാടകങ്ങൾക്കു പുറമേ, നാട്ടിൻപുറം,  കണ്ടതും കേട്ടതും, ചിത്രീകരണം, പ്രഭാഷണം എന്നീ പരിപാടികൾക്കു പിന്നിലും പ്രവർത്തിച്ചു.
മലയാള റേഡിയോ നാടകങ്ങൾ ഉൾപ്പെടെ നിരവധി നാടകങ്ങൾ രചിക്കുകയും റേഡിയോ നാടകങ്ങൾക്ക് ശബ്ദം നൽകുകയും ചെയ്തിരുന്നു.
ആകാശവാണിയിൽ പ്രോഗ്രാം എക്സിക്യൂട്ടിവായും പ്രവർത്തിച്ചു.
കേരളത്തിലെ ഒരു സ്ഥിരം നാടകവേദിയായ കലാനിലയം നാടകസമിതിയുടെ ഒരു പാർട്ണറുമായിരുന്നു.
കായംകുളം കൊച്ചുണ്ണി, കടമറ്റത്ത് കത്തനാർ തുടങ്ങിയ നാടകങ്ങളിലും ഇദ്ദേഹം അഭിനയിച്ചിട്ടുണ്ട്.
മൂന്നാം പക്കം , ദേശാടനക്കിളി കരയാറില്ല , വേലുത്തമ്പി ദളവ തുടങ്ങിയ ചലച്ചിത്രങ്ങളിലും ഇദ്ദേഹം അഭിനയിച്ചു.
1997-ൽ 73-ആം വയസ്സിൽ ഇദ്ദേഹം അന്തരിച്ചു.
രചിച്ച നാടകങ്ങൾ ടിപ്പുസുൽത്താൻ ടാജ് മഹാൾ (1960) പൊടിക്കൈ (ഗദ്യനാടകം)(1970) ക്രൈം 302(1968) മനസ്സുണ്ടേ മതി വിധവ (1956) വസന്തം (1957) കറക്കുകമ്പനി(ഹാസ്യസാടകം)(1974) വൃത്തം (1985 ) പൊടിക്കൈ (ഗദ്യനാടകം) ഏടാകൂടം (ഗദ്യനാടകം) പുരസ്കാരം കേരള സംഗീത നാടക അക്കാദമി പുരസ്കാരം (1983) അവലംബം
എം.എം. അക്‌ബർ ഇംഗ്ലീഷ് വിലാസം https://ml.wikipedia.org/wiki/M.
_Akbar This article does not cite any sources .
Find sources: "എം.എം. അക്‌ബർ" – news · newspapers · books · scholar · JSTOR ( Learn how and when to remove this message )
കേരളത്തിലെ അറിയപ്പെടുന്ന ബഹുമത പണ്ഡിതനാണ്‌ എം.എം. അക്ബർ .
യഥാർത്ഥ പേര്‌ മേലേവീട്ടിൽ മുഹമ്മദ് അക്ബർ .
പരപ്പനങ്ങാടി സ്വദേശിയായ അദ്ദേഹം, വിവിധ മത പണ്ഡിതന്മാരുമായി പൊതു വേദികളിൽ സ്നേഹ സംവാദങ്ങൾ നടത്തി പ്രശസ്തനായി , അന്തമാൻ ഇസ്ലാമിക് സെൻറർ ഡയറക്ടർ, സ്റ്റൂവർട്ട് ഗഞ്ച് ഹൈസ്കൂളിലെ ഇഗ്ലീഷ് അദ്ധ്യാപകൻ, നിച്ച് ഓഫ് ട്രൂത്ത് ഡയരക്ടർ കൊച്ചി യിൽനിന്നും പ്രസിദ്ധീകരികുന്ന സ്നേഹ സംവാദം മാസികയുടെ പത്രാധിപർ എന്നീ നിലകളിൽ പ്രവർത്തിക്കുന്നു.
പ്രധാനപ്പെട്ട പൊതു പരിപാടികൾ ഖുർ‌ആൻ അത്ഭുതങ്ങളുടെ അത്ഭുതം,കോഴിക്കോട് ഇസ്ലാമിക് ഫെമിനിസം ഇസ്ലാം ശാന്തിയുടെ മതം നീതിയുടെയും ഹൈന്ദവത- ഇസ്ലാം 2001 മെയ് 24 നെഹ്രു സ്റ്റേഡിയം പെരിന്തൽ മണ്ണ .
ഡോ.പി രാമചന്ദ്രൻ, ഗോപാലൻ കുട്ടിമാസ്റ്റർ, മതം മനുഷ്യൻ യേശുവിൻറെ സുവിശേഷം,നിലമ്പൂർ Quran Miracles of Miracle,Panniyankara prog.
ബൈബിളിന്റെ ദൈവികത -ക്രിസ്തിയൻ മുസ്ലിം സ്നേഹ സംവാദം വർഗ്ഗീസ് മാളിയേക്കൽ, ജയിംസ് വർഗ്ഗീസ് പ്രധാന കൃതികൾ ഹൈന്ദവത:ധർമ്മവും ദർശനവും Archived 2009-10-04 at the Wayback Machine ക്രൈസ്തവ ദൈവസങ്കൽപം ഒരു മിഥ്യ ബൈബിളിൻറെ ദൈവികത വിമർശനങ്ങൾ വസ്തുതകൾ ഖുർആനിൻറെ മൗലികത ആകാശം അത്ഭുതം ശാസ്ത്രം മതം മനുഷ്യൻ അല്ലാഹു മുതലാളിത്തം മതം മാർക്സിസം സ്ത്രീ ഇസ്ലാമിലും ഇതര വേദങ്ങളിലും ഇസ്ലാം സത്യമാർഗം അവലംബം പുറമെ നിന്നുള്ള കണ്ണികൾ നീച്ച് ഓഫ് ട്രൂത്ത് http://www.mmakbar.info/ Archived 2020-07-21 at the Wayback Machine
കൊട്ടിയൂർ ശിവക്ഷേത്രങ്ങൾ ഇംഗ്ലീഷ് വിലാസം https://ml.wikipedia.org/wiki/Kottiyoor_Temple
വടക്കേ മലബാറിലെ പ്രസിദ്ധമായ മഹാദേവ ക്ഷേത്രങ്ങളാണ്‌ കൊട്ടിയൂർ ശിവക്ഷേത്രങ്ങൾ .
കണ്ണൂർ ജില്ലയിലെ കൊട്ടിയൂർ ഗ്രാമത്തിലാണ്‌ ഈ ക്ഷേത്രം സ്ഥിതിചെയ്യുന്നത്.
ബാവലിപ്പുഴയുടെ തീരത്തുള്ള ഈ നാടിനെ ദക്ഷിണ കാശി എന്ന പേരിലും വിശേഷിപ്പിക്കാറുണ്ട്‌.
' ഇക്കരെ കൊട്ടിയൂർ ക്ഷേത്രവും അക്കരെ കൊട്ടിയൂർ ക്ഷേത്രവുമുണ്ട്‘ .
ഇങ്ങനെ രണ്ടു ക്ഷേത്രങ്ങൾ ആണ് ഇവിടെ ഉള്ളത്.
അക്കരെ കൊട്ടിയൂർ ക്ഷേത്രത്തിൽ ശിവലിംഗം സ്വയംഭൂ ആണെന്നു വിശ്വസിക്കുന്നു.
പാൽ , നെയ്യ് , ഇളനീർ ( കരിക്ക് ) എന്നിവകൊണ്ടാണ് അഭിഷേകം.
തിരുവഞ്ചിറ എന്നുപേരുള്ള വലിയൊരു തടാകത്തിന്റെ മദ്ധ്യത്തിലുള്ള മണിത്തറയിലാണ് ശിവലിംഗമുള്ളത്.
ഈ തടാകത്തിലെ തന്നെ മറ്റൊരു തറയായ അമ്മാറക്കല്ലിലാണ് ആദിപരാശക്തിയായ ശ്രീ പാർവ്വതിയെ ആരാധിക്കുന്നത്.
തുമ്പയും , തുളസിയും , കൂവളത്തിലയുമാണ് മണിത്തറയിലുപയോഗിക്കുന്നത്.
ഭക്തർക്ക് പ്രസാദവും ഭക്ഷണവും നൽകുന്നത് മലവാഴയുടെ ഇലയിലാണ്.
ക്ഷേത്രത്തിലെ പ്രധാന ചടങ്ങായ നീരെഴുന്നള്ളത്തിനു ജലം കൊണ്ടുപോകുന്നത് കാട്ടുകൂവയുടെ ഇലയിലാണ്.
അക്കരെ കൊട്ടിയൂർ ക്ഷേത്രത്തിൽ ഇടവത്തിലെ ചോതി നക്ഷത്രം തൊട്ട്‌ മിഥുനത്തിലെ ചിത്തിര നക്ഷത്രം വരെയുള്ള 27 നാളുകളിലാണ് പ്രസിദ്ധമായ‌ വൈശാഖ മഹോത്സവം നടക്കുന്നത്‌.
ഉത്തര മലബാറിന്റെ വിവിധ ഭാഗങ്ങളിൽ നിന്നും തമിഴ്‌നാട്‌ , കർണ്ണാടക , ആന്ധ്ര സംസ്ഥാനങ്ങളിൽ നിന്ന് ഒരു പാട്‌ തീർത്ഥാടകർ ഈ ദിവസങ്ങളിൽ ക്ഷേത്രങ്ങളിൽ എത്തുന്നുണ്ട്‌.
വയനാടൻ ചുരങ്ങളിൽനിന്ന്‌ ഒഴുകി വരുന്ന ബാവലി പുഴയുടെ വടക്കേ ത്തീരത്ത്‌ തിരുവഞ്ചിറ എന്നറിയപ്പെടുന്ന ഒരു ചെറിയ പുഴയുടെ നടുവിൽ കൊട്ടിയൂരിലെ പ്രധാന ആരാധനാ കേന്ദ്രമായ ശിവലിംഗവും പരാശക്തിയുടെ സ്ഥാനമായ അമ്മാറക്കല്ലും സ്ഥിതിചെയ്യുന്നു.
പുരാണത്തിലെ ദക്ഷയാഗം നടന്ന സ്ഥലമാണ്‌ കൊട്ടിയൂർ എന്നാണ്‌ വിശ്വാസം.
വടക്കും കാവ്‌, വടക്കീശ്വരം, തൃച്ചെറുമന എന്നീ ഒട്ടനവധി പേരുകളും ഈ ക്ഷേത്രത്തിനുണ്ട്‌.
കൊട്ടിയൂർ ഉൽസവത്തിലെ ഏറ്റവും വലിയ കൗതുകമാണ് കൊട്ടിയൂരിൽ മാത്രം ലഭിക്കുന്ന ഓടപ്പൂക്കൾ.
ഭൃഗുമുനിയുടെ വെളുത്ത താടിയെയാണ് ഓടപ്പൂ ഓർമിപ്പിക്കുന്നത്.
കൊട്ടിയൂർ പണ്ട് കാലത്ത് കോട്ടയം രാജവംശവുമായും ബന്ധപ്പെട്ടുകിടക്കുന്നതാണ് , രാജവംശത്തിന്റെ അധീനതയിലായിരുന്നു ക്ഷേത്രം .
മൃജ്യുഞ്ജയമൂർത്തി, ഉമാമഹേശ്വരൻ, ഓംകാരമൂർത്തി, പരബ്രഹ്മമൂർത്തി തുടങ്ങിയവ എല്ലാ ഭാവങ്ങളിലും ഭഗവാൻ ഇവിടെ ആരാധിക്കപ്പെടുന്നു.
കോട്ടയം (പഴശ്ശി) രാജകുടുംബത്തിലെ എല്ലാ അംഗങ്ങളും ആദ്യമായി കൊട്ടിയൂർ ദർശനത്തിനു വരുമ്പോൾ “വെള്ളികുടം” ഒപ്പിക്കുകയെന്ന ഒരു ചടങ്ങു നിലനിൽക്കുന്നു.
ഉപനയനം കഴിഞ്ഞ  ഏതൊരു അംഗവും    ദർശനത്തിനു വന്നാൽ വീണ്ടും വെള്ളിക്കുടം ഒപ്പിക്കണം, ഇത് നിര്ബന്ധമാണ്.
വലിയരാജാവ് കൊട്ടിയൂർ ഉത്സവം തുടങ്ങിയാൽ അത് കഴിയും വരെ കോട്ടയം രാജ്യത്തിന്റ അതിർത്തി കടന്നു മറ്റെങ്ങും യാത്ര പാടില്ല.
കോട്ടയം രാജകുടുംബത്തിലെ തമ്പുരാട്ടിമാർ ക്ഷേത്ര ദർശനത്തിനു വന്നാൽ “തേടൻ” എന്ന ആൾ അവരെ അക്കര കൊട്ടിയൂർക്ക് എതിരേറ്റു കൊണ്ടുപോകേണ്ടുന്നതും അവർ മടങ്ങുന്നതിനിടെ “തൃക്കൂർ അളക്കുക” എന്ന ചടങ്ങു നടത്തേണ്ടതുമാണ്.
ഒരു കൊല്ലാതെ ആഹാരത്തിനുവേണ്ട അരി ഭഗവാൻ തമ്പുരാട്ടിക്കു അളന്നു കൊടുക്കുന്നു എന്നതാണ് ഈ അരി അലക്കുന്നതിലെ സങ്കൽപ്പം.
ഓടപ്പൂവ് ഐതിഹ്യം
പുരാണങ്ങളിലെ ദക്ഷയാഗം നടന്ന സ്ഥലമാണ് കൊട്ടിയൂർ എന്നാണ് വിശ്വാസം.
ഒരു വൈശാഖ നാളിലാണത്രേ ദക്ഷൻ യാഗം നടത്തിയത്.
പിതാവ് നടത്തുന്ന യാഗത്തിൽ തന്നെയും പ്രിയതമനായ ശിവനെയും അവഹേളിച്ചതിൽ ദുഖിതയായ സതീദേവി യാഗാഗ്നിയിൽ ചാടി ജീവനൊടുക്കി.
കോപാകുലനായ ശിവൻ ജട പറിച്ചു നിലത്തടിച്ച് വീരഭദ്രനെ സൃഷ്ടിച്ചു.
വീരഭദ്രൻ യാഗശാലയിൽ ചെന്ന് ദക്ഷൻറ തലയറുത്തു.
മൂലോകങ്ങളുടെയും അഭ്യർത്ഥന പ്രകാരം ദക്ഷനെ പുനർജീവിപ്പിച്ചു യാഗം പൂർത്തിയാക്കി ശിവൻ തപസനുഷ്ടിയ്ക്കാൻ കൈലാസത്തിലേക്ക് പോയി.
പിന്നീട് കൊടും വനമായി തീർന്ന യാഗസ്ഥലം കുറിച്യരുടെ വാസസ്ഥലമായി, ഒരു കുറിച്യ യുവാവ് അമ്പിന് മൂർച്ച കൂട്ടാൻ ഒരു കല്ലിൽ ഉരയ്ക്കുകയും, കല്ലിൽ നിന്ന് രക്തം വരികയും ചെയ്തു.
ഇതറിഞ്ഞത്തിയ പടിഞ്ഞീറ്റ നമ്പൂതിരി കൂവയിലയിൽ കലശമാടിയത്രേ.
വൈശാഖ ഉത്സവം ആരംഭിച്ച്, ക്ഷേത്രത്തിൽ ഇന്നു കാണുന്ന ചിട്ടകൾ ഉണ്ടാക്കിയത് ശങ്കരാചാര്യർ ആണെന്ന് കരുതുന്നു.
മലയാള മാസമായ ഇടവം മാസത്തിലെ ചോതി (സ്വാതി) ദിവസത്തിലാണ് (മെയ്-ജൂൺ മാസങ്ങളിൽ) ഉത്സവം തുടങ്ങുക.
നെയ്യാട്ടത്തോടു കൂടെ ആണ് ഉത്സവം തുടങ്ങുക.
28 ദിവസത്തിനു ശേഷം തിരുകലശാട്ടോടുകൂടെ ഉത്സവം സമാപിക്കുന്നു.
മുഴുവൻ ജനവിഭാഗങ്ങൾക്കും പ്രത്യേകം പ്രത്യേകം അധികാരങ്ങളും അവകാശങ്ങളും ഉത്സവത്തിൻറെ ഭാഗമായ ചടങ്ങുകൾ മാറ്റിവെച്ചിട്ടുണ്ട്.
കുറിച്യവിഭാഗത്തിൽ പെട്ട സ്ഥാനികനായ ഒറ്റപ്പിലാണ് ആദ്യത്തെ അഭിഷേകം നടത്തേണ്ടത്.
താത്ക്കാലിക നിർമ്മാണപ്രവർത്തനങ്ങൾക്ക് അളവ് തിരിച്ചു നൽകാനുള്ള അവകാശം ആശാരിക്കാണ് .
വിവിധ ദൈവസ്ഥാനങ്ങളിൽ സ്ഥാപിക്കുന്ന ഓലക്കുടകൾ നിർമ്മിച്ചു നൽകേണ്ടത് കണിയാൻമാരാണ് .
അഭിഷേകത്തിനുള്ള നെയ്യ് കൊണ്ടുവരുന്നത് നായർ വിഭാഗത്തിൽ പെട്ടവരാണ്.
ഇളന്നീരാട്ടത്തിനുള്ള ഇളനീർ എഴുന്നള്ളിക്കേണ്ടത് തീയ്യവിഭാഗത്തിൽ പെട്ടവരും കത്തിക്കാനുള്ള വിളക്കുതിരി കൊണ്ടുവരാനുള്ള അധികാരം ചാലിയ സമുദായക്കാരമാണ്.
ഉൽസവത്തിന് മുന്നോടിയായി നീരെഴുന്നെള്ളത്തുണ്ട്.
ബാവലിക്കരയിൽ വിഗ്രഹം കണ്ടെത്തിയതിന്റെ അനുസ്മരണ ചടങ്ങാണിത്.
സ്ഥാനികരും അവകാശികളും അടങ്ങുന്ന സംഘം കൂവ ഇലയിൽ ബാവലി തീർത്ഥം ശേഖരിച്ച് മണിത്തറയിലുള്ള ദേവസ്ഥാനത്ത് അർപ്പിക്കുന്നതാണിത്.
മണത്തണയിലെ ഒരു ക്ഷേത്രത്തിൽ സൂക്ഷിക്കുന്ന ഭണ്ഡാരം എഴുന്നള്ളിച്ചു കൊണ്ടുവരുന്ന ചടങ്ങാണ് ഭണ്ഡാരം എഴുന്നള്ളത്ത്.
ഭണ്ഡാരം എഴുന്നെള്ളത്ത് അക്കരെ ദേവസ്ഥാനത്ത് എത്തിയ ശേഷം മാത്രമെ സ്ത്രീകൾക്ക് അക്കരെ കൊട്ടിയൂരേക്ക് പ്രവേശനമുള്ളു.
എടവത്തിലെ ചോതിനാളിൽ വയനാട് ജില്ലയിലെ
തവിഞ്ഞാൽ‍ ഗ്രാമത്തിലെ മുതിരേരിക്കാവ് ക്ഷേത്രത്തിൽ നിന്നും ഒരു വാൾ ഇക്കര കൊട്ടിയൂരിലേക്ക് ഉത്സവം തുടങ്ങുവാനായി കൊണ്ടുവരുന്നു.
ഈ വാളുകൊണ്ടാണ് വീരഭദ്രൻ ദക്ഷനെ കൊന്നത് എന്നാണ് വിശ്വാസം.
മുതിരേരിക്കാവിൽ ഈ വാൾ ദിവസവും പൂജിക്കപ്പെടുന്നു.
ഈ ഉത്സവം ദക്ഷയാഗത്തിനു സമാനമാണ് എന്നു കരുതപ്പെടുന്നു.
മുഴക്കുന്ന് ഗ്രാമപഞ്ചായത്തിലെ നല്ലൂരിലുള്ള ബാലങ്കര എന്ന സ്ഥാനത്ത് നിന്ന് വ്രതാനുഷ്ഠാനങ്ങളോടെ നല്ലൂരാൻമാർ കൊട്ടയൂരിലേക്ക് കലങ്ങൾ തലച്ചുമടായി എഴുന്നള്ളിക്കുന്ന ഒരു ചടങ്ങുണ്ട്.
കലശാട്ട് നടക്കുന്പോൾ കലശം നിറയക്കുന്നത് ഈ കലങ്ങളിലാണ്.
ഈ ഉത്സവത്തോട് അനുബന്ധിച്ചുള്ള പ്രധാന ചടങ്ങുകൾ നെയ്യാട്ടം, ഇളനീരാട്ടം എന്നിവയാണ്.
വിഗ്രഹത്തിൽ നെയ്യഭിഷേകം, ഇളനീർ അഭിഷേകം എന്നിവയാണ് ഈ ചടങ്ങുകളിൽ നടക്കുക എത്തിച്ചേരാനുള്ള വഴി
* കണ്ണൂരിൽ നിന്ന് 68 കിലോമീറ്റർ അകലെ, മലയോര ഹൈവേ, കണ്ണൂർ മട്ടന്നൂർ റോഡ് വഴി.
ഒന്നര മണിക്കൂർ യാത്ര.
* തലശേരിയിൽ നിന്ന് 58 കിലോമീറ്റർ.
ഒന്നേകാൽ മണിക്കൂർ യാത്ര.
* മുഴക്കുന്ന് മൃദംഗശൈലേശ്വരി ക്ഷേത്രത്തിൽ നിന്നും 24.8 കിലോമീറ്റർ, 35 മിനിറ്റ് യാത്ര, മലയോര ഹൈവേ വഴി.
* മാനന്തവാടിയിൽ നിന്ന് - 25.6 കിലോമീറ്റർ, 50 മിനിറ്റ്, മാനന്തവാടി മുതിരരി റോഡ്, മലയോര ഹൈവേ വഴി.
* തിരുനെല്ലി മഹാവിഷ്ണു ക്ഷേത്രത്തിൽ നിന്ന് - 46.8 കിലോമീറ്റർ, ഒരു മണിക്കൂർ 21 മിനിറ്റ് യാത്ര, മലയോര ഹൈവേ വഴി
* അടുത്തുള്ള റെയിൽവേ സ്റ്റേഷൻ - കണ്ണൂർ, തലശ്ശേരി അവലംബം ↑ ↑ http://www.kottiyoortemple.com ↑ കാമ്പിൽ അനന്ദൻ മാസ്റ്റർ (1935) കേരള ചരിത്ര നിരൂപണം , കേരള സാഹിത്യ അക്കഥമി ↑ {{ cite web }} : Cite has empty unknown parameter: | dead-url= ( help ) ; Missing or empty | title= ( help ) Kottiyoor Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഛാഡ് തടാകം
നൈജീരിയ , നീഷർ , കാമറൂൺ , ഛാഡ് എന്നീ രാജ്യങ്ങളുടെ സംഗമസ്ഥാനത്ത് മദ്ധ്യാഫ്രിക്കയിലും പശ്ചിമാഫ്രിക്കയിലുമായി വ്യാപിച്ചുകിടക്കുന്ന ശുദ്ധജലതടാകമാണ് ഛാഡ് തടാകം ( Lake Chad Arabic : بحيرة تشاد , Kanuri : Sádǝ , French : Lac Tchad ).
മദ്ധ്യ-പശ്ചിമാഫ്രിക്കയിലെ ഒരു പ്രധാന തണ്ണീർത്തട ആവാസവ്യവസ്ഥയാണിത്.
ആറ്റുവഞ്ചിപോലെയുള്ള ചെടികളും ചതുപ്പുനിലങ്ങളും  തടാകക്കരയിൽ സമൃദ്ധമായി കാണപ്പെടുന്നു.
തടാകക്കരയിലെ സമതലം ഫലഭൂയിഷ്ഠമാണ്, ഇത് ഒരു പ്രധാന ജലസേചന കാർഷിക മേഖലയാക്കുന്നു.
ജലവിഭവങ്ങളാൽ സമ്പന്നമായ ഈ തടാകം ആഫ്രിക്കയിലെ പ്രധാനപ്പെട്ട ശുദ്ധജല മത്സോൽപ്പാദന മേഖലകളിൽ ഒന്നാണ്.
ചാഡ് തടാകത്തെ ആഴമേറിയ തെക്കൻ ഭാഗങ്ങളായും ആഴം കുറഞ്ഞ വടക്കൻ ഭാഗങ്ങളായും വേർതിരിക്കാം.
പ്രധാന ജലസ്രോതസ്സുകൾ ഈ തടാകത്തിലേക്ക് ഒഴുകുന്ന ചാരി നദി പോലുള്ള നദികളാണ്.
ജലനിരപ്പ് കാലാനുസൃതമായി വളരെയധികം വ്യത്യാസപ്പെടുന്നു, കൂടാതെ തടാകത്തിന്റെ വിസ്തൃതിയും ഗണ്യമായി മാറുന്നു.
ആഫ്രിക്കൻ ഈർപ്പമുള്ള കാലഘട്ടത്തിൽ (15600 മുതൽ 5500 വർഷം മുമ്പ് വരെ), തടാകത്തിന്റെ വിസ്തീർണ്ണം 400,000 ചതുരശ്ര കിലോമീറ്റർ (150,000 ചതുരശ്ര മൈൽ) ആയിരുന്നു.
വർദ്ധിച്ചുവരുന്ന വരണ്ട കാലാവസ്ഥ കാരണം, തടാകത്തിന്റെ ഉപരിതലം ക്രമേണ ചുരുങ്ങി.
19-ആം നൂറ്റാണ്ടിൽ, ഇതിന്റെ വിസ്തീർണ്ണം 28,000 km2 (11,000 ചതുരശ്ര മൈൽ) ആയിരുന്നു.
എന്നിരുന്നാലും, കാലാവസ്ഥാ വ്യതിയാനവും മനുഷ്യന്റെ ജലപ്രവാഹം കാരണം, 1970-കളുടെ മധ്യം മുതൽ ഇത് ഗണ്യമായി ചുരുങ്ങി, വിസ്തീർണ്ണം 2,000 നും 5,000 ചതുരശ്ര കിലോമീറ്ററിനുമിടയിൽ മാറിക്കൊണ്ടിരിക്കുന്നു.
ചാഡ് തടാകത്തിന്റെ വൃഷ്ടിപ്രദേശത്തിൽ ചാഡ്, നൈജീരിയ, കാമറൂൺ, നൈജർ, സുഡാൻ, സെൻട്രൽ ആഫ്രിക്കൻ റിപ്പബ്ലിക് എന്നിവ ഉൾപ്പെടുന്നു.
ചാഡ് തടാകത്തിന്റെ കാലാവസ്ഥയെ ഭൂഖണ്ഡാന്തര, സമുദ്ര വായു പിണ്ഡങ്ങൾ ശക്തമായി സ്വാധീനിക്കുന്നു.
സമുദ്രത്തിലെ വായു പിണ്ഡം വേനൽക്കാലത്ത് വടക്കോട്ട് നീങ്ങുന്നു, ഇത് കാലാനുസൃതമായ മഴ ഉണ്ടാക്കുന്നു.
വേനൽക്കാലത്തിന്റെ അവസാനത്തിൽ, ഭൂഖണ്ഡാന്തര വായു പിണ്ഡം വീണ്ടും ആധിപത്യം സ്ഥാപിക്കുന്നു.[6]
ചാഡ് തടാക പ്രദേശത്തെ ശരാശരി വാർഷിക മഴ 330 മില്ലിമീറ്ററാണ്, ദക്ഷിണതടത്തിൽ ശരാശരി വാർഷികപാതം 560 മില്ലിമീറ്ററും ഉത്തരതടത്തിലെ വാർഷികപാതം ഏകദേശം 250 മില്ലീമീറ്ററും ആണ്.
മഴക്കാലത്തെ ഏറ്റവും ഉയർന്ന താപനില 30 °C  ആണ്.
വരണ്ട കാലാവസ്ഥ അനുഭവപ്പേടുന്ന ഒക്ടോബറും നവംബറും  ആവുമ്പോൾ ഏറ്റവും ഉയർന്ന താപനില 32 °C  ആയി ഉയരും.